ผู้ว่าการการประปานครหลวง ขอบคุณกรมชลประทาน ช่วยยันน้ำทะเลหนุนควบคุมค่าความเค็มได้ไม่กระทบการผลิตน้ำประปา
ผู้ว่าการการประปานครหลวง ขอบคุณกรมชลประทาน ช่วยยันน้ำทะเลหนุนควบคุมค่าความเค็มได้ไม่กระทบการผลิตน้ำประปานายปริญญา ยมะสมิต ผู้ว่าการการประปานครหลวง (กปน.) เปิดเผยว่า ในช่วงน้ำทะเลหนุนสูง ระหว่างวันที่ 25-27 มกราคมนี้ กปน. จะไม่ได้รับผลกระทบจากค่าความเค็มที่เกินระดับเฝ้าระวัง เนื่องจากกรมชลประทานได้เตรียมการและเฝ้าระวังด้วยการบริหารจัดการลำน้ำเจ้าพระยาที่รัดกุมขึ้น ได้เพิ่มการระบายน้ำจากเขื่อนเจ้าพระยาควบคู่ไปกับปิด-เปิดประตูระบายน้ำคลองลัดโพธิ์อันเนื่องมาจากพระราชดำริ จังหวัดสมุทรปราการให้สัมพันธ์กับจังหวะน้ำขึ้น-น้ำลง จึงมั่นใจว่าจะไม่ส่งผลกระทบต่อการผลิตน้ำประปาและทุกภาคส่วน อีกทั้ง กปน. ได้บริหารจัดการสูบจ่ายน้ำดิบ รวมทั้งปฏิบัติการกระแทกลิ่มความเค็ม(Water Hammer)ในแม่น้ำเจ้าพระยา ร่วมกันระหว่างกรมชลประทาน และ กปน. ได้รับผลสำเร็จเป็นอย่างดี ประกอบกับการผลักดันน้ำจากแม่น้ำแม่กลองมาเพิ่มในลำน้ำเจ้าพระยาเพื่อช่วยเจือจางค่าความเค็มสามารถดำเนินการได้ตามแผน มั่นใจจะไม่ส่งผลกระทบต่อการผลิตน้ำประปาและทุกภาคส่วนสำหรับในวันนี้ 25 มกราคม 2563 ผู้ว่าการการประปานครหลวง และคณะ เยี่ยมเยียนและให้กำลังใจเจ้าหน้าที่กรมชลประทานที่ปฏิบัติภารกิจในการบริหารจัดการสูบจ่ายน้ำในหลายพื้นที่ ได้แก่ สถานีสูบน้ำคลองพระพิมล สถานีสูบน้ำคลองพระยาบรรลือ และบริเวณไซฟ่อนปลายบาง คลองประปาฝั่งตะวันตก ซึ่งทุกคนปฏิบัติหน้าที่ด้วยความเข้มแข็งเพื่อร่วมกันแก้ไขปัญหาและลดผลกระทบที่จะเกิดกับพี่น้องประชาชนให้มากที่สุด